Laufen, Švicarska
<s>Laufen (francuski: Laufon) je grad i općina na sjeveru Švicarske u kantonu Basel-Landschaft.</s><s>Prema procjeni iz 2021. grad ima 5.792 stanovnika.</s>

<s>Geografija 
Laufen leži u masivu Jura u dolini rijeke Birs, udaljen 24 km jugozapadno od Basela.</s>

<s>Historija</s>

<s>Laufen je nastao kao alemansko naselje tokom ranog srednjeg vijeka, a ime je dobio po brzacima rijeke Birs (njemački: lauffen – „trčati”, „brzati”).</s><s>Prvi put je dokumentiran 1141. u povelji Svetorimskog cara Konrada III, kojom poklanja feud Laufen (Courtis Loufen) biskupima Basela.</s>

<s>Do 13. vijeka niknula su dva naselja Amt Zwingenn sa zamkom na desnoj obali Birsa i noviji dobro utvrđeni Amt Laufen na lijevoj obali koji je dobio gradska prava 1295.</s>

<s>Tokom Seljačkog ustanka 1525. koji je prijetio slomu feudalizma magistrat Laufena sklopio je savez sa gradom Baselom, raskinuo veze sa Kneževinom-biskupijom Basel i prešao na evangelizam.</s>

<s>Za vrijeme protureformacije Baselski biskup Jakob Blarer uspio je 1589. vratiti katolicizam u Laufen i vlast Kneževine-biskupije Basel i Svetog Rimskog Carstva.</s>

<s>U vrijeme Francuske revolucije od 1792. i Laufen je bio dio kratkotrajne Raurakijske Republike, a od 1783. je dio departmana Mont-Terrible Prve Francuske Republike.</s>

<s>Odlukom Bečkog kongresa teritorij bivše Kneževine-biskupije Basel vraćen je Švicarskoj Konfederaciji 1815. pa je otada dio kantona Bern u kom je od 1846. administrativni centar novostvorenog bezirka Laufen.</s>

<s>Izgradnja jurske željezničke pruge 1874/1875. potakla je razvoj industrije.</s><s>Tad su proradili kamenolomi i cementara.</s>

<s>Nakon formiranja kantona Jura 1979. sa pretežito katoličkim stanovništvom i Laufen je postao dio tog kantona.</s><s>Referendum proveden 1989. pokazao je da 51,7% stanovnika Laufena željelo da se izdvoji iz tog kantona, tako da je od 1994. dio kantona Basel-Landschaft.</s>

<s>Znamenitosti
Od znamenitosti Laufen ima fragmente srednjovjekovnih bedema, tri gradska vrata i baroknu vijećnicu iz 1672.</s>

<s>Pobratimski gradovi
  Laufen, Njemačka od 2006.</s>

<s>Izvori</s>

<s>Vanjske veze</s>

<s>Službeni veb-sajt Grada Laufena</s>

<s>Gradovi u Švicarskoj
Općine u Švicarskoj</s>

